Rondewurms - Wikipedia
(Aangestuur vanaf Nematoda)
'n Rondewurm wat sojabone aantas (met eier).
Rondewurms (Nematoda) is 'n groot groep ('n filum) van wurms wat algemeen voorkom. Meer as 25 000 spesies is al beskryf. Nematologie is die wetenskap wat rondewurms bestudeer. Die term nematoda kom vanaf Grieks en beteken “draad-agtig”.
Verskeie rondewurms lewe in die grond in dooie organiese materiaal. Ander spesies lewe as parasiete in plante of in die dermkanaal van soogdiere. 'n Voorbeeld hiervan is die haarwurm wat bloedarmoede, kwakkeel, lusteloosheid en selfs die dood by herkouers soos skape en bokke veroorsaak.
Sommige rondewurms kan tot 8 meter lank word, maar die meeste is so klein dat hulle nie met die blote oog sigbaar is nie. Hulle is dan hoogstens 1 mm lank en baie dun. Per m² grond kan daar tot 'n miljoen rondewurms lewe. Hulle kom orals voor.
Sommige spesies word ook losgelaat as natuurlike vyande van plaaginsekte of naakslakke.
Ontsluit van "https://af.wikipedia.org/w/index.php?title=Rondewurms&oldid=1793882"
Die bladsy is laas op 8 September 2018 om 19:38 bygewerk.